title: Decizia Consiliului din 9 aprilie 2001 de încheiere a consultărilor cu Republica Insulelor Fiji în conformitate cu articolul 96 din Acordul de parteneriat ACP-CE

text:
Anunţ juridic important

|

32001D0334

Jurnalul Oficial L 120 , 28/04/2001 p. 0033 - 0035 ediţie specială în limba cehă capitol 11 volum 37 p. 39  - 41 ediţie specială în limba estonă capitol 11 volum 37 p. 39  - 41 ediţie specială în limba maghiară capitol 11 volum 37 p. 39  - 41 ediţie specială în limba lituaniană capitol 11 volum 37 p. 39  - 41 LV.ES capitol 11 volum 37 p. 39  - 41 MT.ES capitol 11 volum 37 p. 39  - 41 PL.ES capitol 11 volum 37 p. 39  - 41 SK.ES capitol 11 volum 37 p. 39  - 41 ediţie specială în limba slovenă capitol 11 volum 37 p. 39  - 41

		20010409Decizia Consiliuluidin 9 aprilie 2001de încheiere a consultărilor cu Republica Insulelor Fiji în conformitate cu articolul 96 din Acordul de parteneriat ACP-CE(2001/334/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Acordul de parteneriat ACP-CE, semnat la Cotonou (Benin) la 23 iunie 2000, pus în aplicare în mod anticipat prin Decizia 1/2000 a Consiliului de Miniștri ACP-CE,având în vedere Acordul intern privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE, pus în aplicare cu titlu provizoriu prin Decizia reprezentanților guvernelor statelor membre din 18 septembrie 2000, în special articolul 3,având în vedere propunerea Comisiei,întrucât:(1) Elementele esențiale menționate la articolul 9 din Acordul de parteneriat ACP-CE au fost încălcate prin înlocuirea neconstituțională a Guvernului Insulelor Fiji ales în mod democratic și prin abrogarea Constituției din 1997.(2) La 19 octombrie 2000 au avut loc consultări în temeiul articolului 96 din Acordul de parteneriat ACP-CE, în cadrul cărora autoritățile din Fiji și-au explicat punctul de vedere și și-au asumat angajamente specifice, în special în ceea ce privește calendarul revizuirii constituționale, organizarea de alegeri libere și corecte până la sfârșitul lunii iunie 2002 și aducerea în fața justiției a autorilor loviturii de stat din 19 mai.(3) De asemenea, trebuie să se țină seama de elementele pozitive recente din evoluția politică din Fiji către o revenire la un sistem democratic, care completează angajamentele menționate anterior.(4) Un guvern democratic trebuie reinstaurat pe deplin în Fiji,DECIDE:Articolul 1Se încheie consultările cu Republica Insulelor Fiji în temeiul articolului 96 alineatul (2) litera (c) din Acordul de parteneriat ACP-CE.Articolul 2Măsurile specificate în proiectul de scrisoare anexat sunt adoptate ca măsuri adecvate în sensul articolului 96 alineatul (2) litera (c) din Acordul de parteneriat ACP-CE.Consiliul revocă aceste măsuri de îndată ce au loc alegeri libere și corecte și își începe mandatul în Fiji un guvern legitim, în condiții care respectă drepturile omului, principiile democratice și statul de drept.Prezenta decizie este revizuită în termen de șase luni.Articolul 3Prezenta decizie intră în vigoare la data publicării în Jurnalul Oficial al Comunităților Europene.Adoptată la Luxemburg, 9 aprilie 2001.Pentru ConsiliuPreședinteleA. Lindh--------------------------------------------------20010409PROIECT DE SCRISOARE CĂTRE PREȘEDINTELE REPUBLICII INSULELOR FIJIBruxelles, …ES Ratu Josefa ILOILOPreședintele Republicii Insulelor Fiji Government House SUVA/FIJIStimate domnule,Uniunea Europeană acordă cea mai mare importanță dispozițiilor articolului 9 din Acordul de parteneriat ACP-CE. Ca elemente esențiale ale Acordului de parteneriat, respectarea drepturilor omului, instituțiile democratice și statul de drept reprezintă fundamentul relațiilor noastre.Astfel, Uniunea Europeană a condamnat lovitura de stat din 19 mai 2000 și și-a exprimat profunda îngrijorare în privința evenimentelor politice care au urmat în Fiji, deplângând destituirea președintelui Ratu Sir Kamisese Mara, luarea de ostatici și înlocuirea neconstituțională a guvernului ales în mod democratic, și abrogarea Constituției din 1997.În consecință, Consiliul Uniunii Europene a decis, la 4 august 2000, să invite autoritățile din Fiji la consultări, în vederea evaluării aprofundate a situației și a remedierii acesteia.Aceste consultări au avut loc la Bruxelles, la 19 octombrie 2000. A fost examinat un anumit număr de probleme esențiale, iar autoritățile din Fiji, reprezentate de domnul Kaliopate Tavola, ministrul afacerilor externe, al comerțului exterior și al zahărului în Guvernul interimar din Fiji, și-au prezentat punctul de vedere și și-au luat o serie de angajamente cu privire la un calendar de revizuire constituțională, organizarea de alegeri libere, democratice în termen de 18 luni și judecarea autorilor loviturii de stat.Ulterior, evenimentele din Fiji au urmat un curs mai favorabil decât situația din octombrie 2000.Uniunea Europeană salută hotărârea Curții de Apel din 1 martie 2001, prin care Constituția din 1997 rămâne legea fundamentală din Fiji.Uniunea Europeană salută anunțul organizării de alegeri, în temeiul Constituției din 1997, de la 25 august până la 1 septembrie 2001. În cazul în care se desfășoară în mod liber și corect, aceste alegeri ar trebui să pună bazele unei restaurări complete a democrației în Fiji într-un termen stabilit.În lumina aspectelor menționate anterior, Uniunea Europeană a decis să încheie consultările angajate în temeiul articolului 96 din Acordul de parteneriat ACP-CE. Uniunea a decis să ia următoarele măsuri adecvate, în sensul articolului 96 alineatul (2) litera (c) din acord:- notificarea alocării în cadrul celui de-al 9-lea FED se va efectua de îndată ce au loc alegeri libere și corecte și își începe mandatul un guvern legitim;- finanțarea și punerea în aplicare a unor programe și proiecte noi în conformitate cu Programele orientative naționale în cadrul celui de-al 6-lea, al 7-lea și al 8-lea FED vor demara de îndată ce au loc alegeri libere și corecte și își începe mandatul un guvern legitim.Programele în curs vor fi puse în aplicare conform planificărilor, respectând principiul neutralității ajutoarelor comunitare pe durata campaniei electorale.În afară de aceasta, contribuțiile la proiectele regionale, la operațiunile cu caracter umanitar, la cooperarea comercială și la preferințele comerciale vor continua fără modificări pentru a asigura că nu sunt afectate interesele economice ale cetățenilor simpli din Fiji.De asemenea, Uniunea este dispusă să sprijine Fiji în restabilirea democrației.Imediat după desfășurarea alegerilor libere și corecte și începerea mandatului unui guvern legitim, în condiții care asigură respectarea drepturilor omului, a principiilor democratice și a statului de drept, măsurile menționate anterior vor fi abrogate. În orice caz, Uniunea va revizui prezenta decizie în termen de șase luni.Uniunea Europeană va continua să monitorizeze evenimentele din Fiji, în special în ceea ce privește menținerea ordinii publice, campania electorală, formarea unui guvern legitim și aducerea în fața justiției a domnului George Speight și a complicilor săi.Uniunea Europeană dorește să accentueze încă o dată dorința sa de a continua dialogul politic cu Fiji, pe baza Acordului de parteneriat ACP-CE.Cu stimă,Pentru Comisie…Pentru Consiliu…--------------------------------------------------


title: Decizia Consiliului din 18 iulie 2016 de numire a unui membru și a unor supleanți în cadrul Comitetului consultativ pentru securitate și sănătate la locul de muncă pentru România

text:
               19.7.2016

               RO

               Jurnalul Oficial al Uniunii Europene

               C 261/2

         DECIZIA CONSILIULUI
   din 18 iulie 2016
   de numire a unui membru și a unor supleanți în cadrul Comitetului consultativ pentru securitate și sănătate la locul de muncă pentru România
   (2016/C 261/03)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin deciziile sale din 24 februarie 2016 (2), 11 aprilie 2016 (3) și 9 iunie 2016 (4), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 29 februarie 2016-28 februarie 2019.

               (2)

               Guvernul României a prezentat candidaturi suplimentare pentru trei posturi care urmează a fi ocupate,

         ADOPTĂ PREZENTA DECIZIE:
   Articolul 1
   Se numesc următorul membru și următorii supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2019:
   REPREZENTANȚI AI ORGANIZAȚIILOR LUCRĂTORILOR

               Țara

               Membru

               Supleant

               România

               Doamna Mihaela DARLE

               Domnul Corneliu CONSTANTINOAIA
               Domnul Dumitru FORNEA

         Articolul 2
   Consiliul va numi membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 iulie 2016.

            Pentru Consiliu

            Președintele

         Gabriela MATEČNÁ

      (1)  JO C 218, 13.9.2003, p. 1.

      (2)  Decizia Consiliului din 24 februarie 2016 de numire a membrilor și a supleanților în cadrul Comitetului consultativ pentru securitate și sănătate la locul de muncă (JO C 79, 1.3.2016, p. 1).

      (3)  Decizia Consiliului din 11 aprilie 2016 de numire a membrilor și supleanților în cadrul Comitetului consultativ pentru securitate și sănătate la locul de muncă pentru Grecia, Ungaria și Suedia (JO C 130, 13.4.2016, p. 3).

      (4)  Decizia Consiliului din 9 iunie 2016 de numire a unui membru și a supleanților în cadrul Comitetului consultativ pentru securitate și sănătate la locul de muncă pentru România (JO C 214, 15.6.2016, p. 2).


title: Decizia (UE) 2017/1346 a Consiliului din 17 iulie 2017 cu privire la poziția care urmează să fie adoptată, în numele Uniunii Europene, la cea de A șasea sesiune a reuniunii părților la Convenția de la Aarhus în cauza având ca obiect examinarea respectării dispozițiilor ACCC/C/2008/32

text:
               19.7.2017

               RO

               Jurnalul Oficial al Uniunii Europene

               L 186/15

         DECIZIA (UE) 2017/1346 A CONSILIULUI
   din 17 iulie 2017
   cu privire la poziția care urmează să fie adoptată, în numele Uniunii Europene, la cea de A șasea sesiune a reuniunii părților la Convenția de la Aarhus în cauza având ca obiect examinarea respectării dispozițiilor ACCC/C/2008/32
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               La 17 februarie 2005, Convenția de la Aarhus privind accesul la informație, participarea publicului la luarea deciziilor și accesul la justiție în probleme de mediu (1) (denumită în continuare „Convenția de la Aarhus”) a fost aprobată, în numele Comunității Europene, prin Decizia 2005/370/CE a Consiliului (2).

               (2)

               Uniunea și-a executat obligațiile care decurg din Convenția de la Aarhus, în privința instituțiilor și organismelor sale, în special prin Regulamentul (CE) nr. 1367/2006 al Parlamentului European și al Consiliului (3).

               (3)

               În conformitate cu articolul 15 din Convenția de la Aarhus, Comitetul pentru examinarea respectării dispozițiilor Convenției de la Aarhus (denumit în continuare „Comitetul”) a fost constituit, având competența de verificare a respectării de către părți a prevederilor Convenției de la Aarhus.

               (4)

               La 17 martie 2017, Uniunea a primit constatările în cauza ACCC/C/2008/32 privind accesul la justiție la nivelul Uniunii (denumite în continuare „Constatările”). La punctul 123 din Constatări, Comitetul a susținut că „partea în cauză nu respectă articolul 9 alineatele (3) și (4) din convenție cu privire la accesul la justiție al membrilor publicului deoarece nici Regulamentul Aarhus, nici jurisprudența CJUE nu aplică și nici nu respectă obligațiile care decurg din respectivele alineate”.

               (5)

               Organismele Convenției de la Aarhus au fost informate prin declarația formulată de Uniune la semnarea convenției și reiterată la aprobarea acesteia că „[î]n contextul instituțional și juridic al Comunității, […] instituțiile Comunității vor pune în aplicare convenția în cadrul normelor prezente și viitoare privind accesul la documente și al altor norme aplicabile ale dreptului comunitar în domeniul reglementat de convenție”.

               (6)

               Una dintre constatările în cauza ACCC/C/2008/32, și anume că Uniunea nu respectă alineatele (3) și (4) ale articolului 9 din Convenția de la Aarhus, a fost inclusă în proiectul de decizie VI/8f, care va fi prezentată celei de A șasea sesiuni a reuniunii părților la Convenția de la Aarhus, care va avea loc în septembrie 2017 la Budva (Muntenegru).

               (7)

               Uniunea ar trebui să caute căi și mijloace pentru a se conforma Convenției de la Aarhus într-un mod compatibil cu principiile fundamentale ale ordinii juridice a Uniunii și cu sistemul său de control jurisdicțional.

               (8)

               Având în vedere separația puterilor în cadrul Uniunii, Consiliul nu poate da instrucțiuni sau formula recomandări Curții de Justiție a Uniunii Europene (denumită în continuare „Curtea de Justiție”) în ceea ce privește activitățile judiciare ale acesteia. Prin urmare, recomandările formulate în proiectul de decizie VI/8f referitoare la Curtea de Justiție și la jurisprudența acesteia nu pot fi acceptate.

               (9)

               Uniunea continuă să sprijine integral obiectivele importante ale Convenției de la Aarhus.

               (10)

               Uniunea ar trebui să stabilească poziția pe care urmează să o adopte la cea de A șasea sesiune a reuniunii părților la Convenția de la Aarhus privind proiectul de decizie VI/8f,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată de Uniune la cea de A șasea sesiune a reuniunii părților la Convenția de la Aarhus în ceea ce privește proiectul de decizie VI/8f privind respectarea de către Uniune a obligațiilor sale în temeiul Convenției de la Aarhus este de a se accepta proiectul de decizie VI/8f, sub rezerva:

               —

               eliminării ultimei părți a punctului 6 din proiectul de decizie VI/8f și a înlocuirii „aprobă” cu „ia act de”, astfel încât punctul ar urma să fie redactat după cum urmează: „Ia act de constatarea Comitetului pentru examinarea respectării dispozițiilor convenției, în ceea ce privește Comunicarea ACCC/C/2008/32 (partea II), în sensul că partea în cauză nu respectă dispozițiile articolului 9 alineatele (3) și (4) din convenție.”;

               —

               introducerii cuvintelor „să ia în considerare” după cuvintele „Recomandă părții în cauză” în partea introductivă a punctului 7 din proiectul de decizie VI/8f, care ar urma să fie redactat: „Recomandă părții în cauză să ia în considerare că:”;

               —

               eliminării cuvintelor „Curții de Justiție a Uniunii Europene” de la subpunctul (i) al punctului 7 litera (b) din proiectul de decizie VI/8f; și

               —

               a eliminării literei (c) a punctului 7 din proiectul de decizie VI/8f.

         (2)   Alte modificări minore în conformitate cu abordarea din prezenta decizie pot fi convenite în cadrul coordonării la fața locului și ținând seama de posibilele negocieri cu privire la proiectul de decizie VI/8f.
   Articolul 2
   Prezenta decizie intră în vigoare la data adoptării.

      Adoptată la Bruxelles, 17 iulie 2017.

            Pentru Consiliu

            Președintele

         T. TAMM

      (1)  JO L 124, 17.5.2005, p. 4.

      (2)  Decizia 2005/370/CE a Consiliului din 17 februarie 2005 privind încheierea, în numele Comunității Europene, a Convenției privind accesul la informație, participarea publicului la luarea deciziei și accesul la justiție în probleme de mediu (JO L 124, 17.5.2005, p. 1).

      (3)  Regulamentul (CE) nr. 1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului (JO L 264, 25.9.2006, p. 13).